पाएं अपने शहर की ताज़ा ख़बरें और फ्री ई-पेपरडाउनलोड करें
अमृतसर । संघर्षशील किसान मजदूर संगठनों की तालमेल कमेटी के निर्देश पर शुक्रवार को किसानों ने मांगों को लेकर कंपनी बाग में रोष प्रदर्शन किया। सुबह करीब 11 बजे से तीन बजे तक चले प्रदर्शन में किसानों ने राज्य सरकार को जमकर कोसा। प्रदर्शन को देखते हुए डीसीपी डा. कौस्तुभ शर्मा, एसीपी गुरनाम सिंह, आईपीएस गौरव गर्ग पुलिस बल के साथ मौके पर तैनात रहे। इसके बाद किसान वाहनों के काफिले के साथ डीसी ऑफिस पहुंचे और नारेबाजी की। प्रदर्शन में तरनतारन, बटाला, पठानकोट, गुरदासपुर और अमृतसर के हजारों किसान शामिल हुए।
किरती किसान यूनियन के प्रधान दातार सिंह, जमहूरी किसान सभा पंजाब के प्रधान सतनाम सिंह अजनाला और किसान संघर्ष कमेटी के कन्वीनर कंवलजीत सिंह पन्नू ने कहा कि खेती पर संकट लगातार गहराता जा रहा है। इसके विपरीत सरकार खाद और अन्य कृषि उपकरणों पर सब्सिडी खत्म करती जा रही है। इसे बढ़ाया जाना चाहिए ताकि कृषि को बचाया जा सके।
उन्होंने कहा कि गांवों में रहने वाले खेती मजदूरों को काम न मिलने से परेशानी झेलनी पड़ रही है। नरेगा और मनरेगा योजना भ्रष्टाचार की भेंट चढ़ चुकी है। पंजाब सरकार की आटा दाल स्कीम भी फेल हो गई है। देश को अनाज देने वाला किसान आज खुद भूखा मर रहा है। महंगाई बढ़ती जा रही है, लेकिन सरकार बुढ़ापा और विधवा पेंशन नहीं बढ़ा रही। सरकार को पेंशन 2 हजार रुपए प्रति माह करनी चाहिए। उन्होंने कहा कि अगर सरकार ने उनकी मांगों पर गौर नहीं किया तो संघर्ष तेज किया जाएगा। इस मौके पर धनवंत सिंह, रत्न सिंह अजनाला, चन्न सिंह, गुरचरण सिंह, अमरीक सिंह, हीरा सिंह, सविंदर सिंह, गुरनाम सिंह मौजूद थे।
परिवारों सहित सड़कों पर उतरने की चेतावनी
तरनतारन त्न रुरल हेल्थ फार्मासिस्ट वेटरनरी और दर्जा चार कर्मचारियों की ओर से जिले भर की ग्रामीण वेटरनरी डिस्पेंसरियों का बॉयकाट कर जिला परिषद तरनतारन में दिया जा रहा धरना शुक्रवार को चौथे दिन में शामिल हो गया। उन्होंने सरकार के खिलाफ जमकर नारेबाजी की। वेटरनरी फार्मासिस्ट के जिला प्रधान राजवंत सिंह, सदस्य भुपिंदर पट्टी और गुरभेज सिंह ढिल्लों ने कहा कि अकाली-भाजपा सरकार ने उनकी मांगे पूरी करने में आनाकानी कर रही है। वह सात वर्ष से ग्रामीण डिस्पेंसरियों में लगातार कुछ ही वेतन और वेटरनरी डिस्पेंसरियों में लोगों की सेवा कर रहे हैं। कैबिनेट मंत्री सुरजीत सिंह रखड़ा ने पटियाला में हुई रैली में कहा था कि फार्मासिस्ट और दर्जा चार कर्मचारियों को 1 जून 2013 से रेगुलर कर दिया जाएगा।
उन्होंने सरकार के चेतावनी दी कि यदि उन्हें रेगुलर करने संबंधी निर्देश जारी न किए गए, तो वह परिवारों सहित सड़कों में उतर पड़ेंगे। इस मौके पर हरिंदर धुंधा, सुखपाल झब्बाल, सुखविंदर सिंह, सतपाल सिंह, निर्माता, हरप्रीत कौर, बलविंदर कौर मौजूद थे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn